# Campionat del món d'escacs de 2007

El Campionat del món d'escacs de 2007 fou un torneig que se celebrà a Ciutat de Mèxic, entre el 12 i el 30 de setembre de 2007, per determinar el Campió del món d'escacs. Fou un torneig round robin a doble volta, amb vuit participants.
Viswanathan Anand, de l'Índia va guanyar el torneig i el títol de Campió Mundial d'escacs, en assolir 9 punts sobre 14, amb un total de 4 victòries i 10 taules, essent l'únic jugador invicte en el torneig.

## Rerefons

El sistema de torneig d'aquest campionat va ser inusual, en tant que el campionat del món es juga habitualment per sistema de matx.
El Campionat del món de 2005 va ser també un torneig de lliga a doble volta, però en aquell moment el títol mundial estava dividit, i el torneig era vàlid només per al campionat mundial de la FIDE, i el Campió del Món Clàssic Vladímir Kràmnik va negar-se a participar-hi. Poc després del torneig de 2005, la FIDE va anunciar que el Campionat del món de 2007 seria també un torneig de lliga a doble volta.
El 2006, la FIDE va fer públic el sistema per celebrar el Campionat del món de 2006, que serviria per reunificar el campionat mundial d'escacs. Com que l'organització del torneig de 2007 depenia en gran manera d'aquest altre anterior, les condicions fixades foren que:
* Si el campió Clàssic (Kràmnik) derrotés el Campió de la FIDE (Vesselín Topàlov), Kràmnik substituiria Topàlov en el torneig de 2007.
* El torneig de 2007 seria vàlid en qualsevol cas per al títol de campió del món.
En Kràmnik va guanyar el matx de 2006. El juny de 2007, Kràmnik va confirmar que reconeixia el torneig de 2007 com a vàlid pel campionat del món, alhora que expressava la seva preferència personal per tal que el campionat es decidís en un matx.
La FIDE anuncià posteriorment que futurs campionats del món (començant pel Campionat del món de 2008) es decidirien per matx entre el campió i un aspirant. Al mateix temps, la FIDE va anunciar que, en concepte de compensació per no poder jugar el torneig de 2007, Topàlov tindria privilegis especials en el cicle per al Campionat del món d'escacs de 2010.

## Participants

* Vladímir Kràmnik (Rússia) – Campió del món regnant
* Viswanathan Anand (Índia) – segon classificat ex aequo al Campionat del món de 2005
* Piotr Svídler (Rússia) – segon classificat ex aequo al Campionat del món de 2005
* Aleksandr Morozévitx (Rússia) – quart classificat al Campionat del món de 2005
* Péter Lékó (Hongria) – classificat al Torneig de Candidats
* Borís Guélfand (Israel) – classificat al Torneig de Candidats
* Levon Aronian (Armènia) – classificat al Torneig de Candidatst
* Aleksandr Grisxuk (Rússia) – classificat al Torneig de Candidats

## Procés de classificació

Els quatre primers classificats del Campionat del món de 2005 tenien dret directe a participar en l'esdeveniment de 2007. No obstant això, Vesselín Topàlov, Campió Mundial de 2005, va ser reemplaçat per Vladímir Kràmnik, Campió Mundial Clàssic, després de perdre el títol contra ell en el matx per la reunificació.
Quatre jugadors més es classificaren a través del cicle de classificació 2005-07, que constava de tres etapes:
* Campionats continentals
* Copa del Món de 2005
* Torneig de Candidats de 2007

### Copa del Món de 2005

La Copa del Món de 2005, celebrada a Khanti-Mansisk, Rússia, fou un torneig classificatori per al torneig de candidats. Es va jugar pel sistema de mini-matxs eliminatoris, a l'estil dels Campionats del món d'escacs de la FIDE 1998-2004. No obstant això, quan s'arribà a l'etapa en què quedaven 16 jugadors, els mini-matx ja no foren eliminatoris, sinó que serviren per determinar els llocs finals, de l'1 al 16.
Els primers classificats foren:
| Levon Aronian (Armènia) Ruslan Ponomariov (Ucraïna) Etienne Bacrot (França) Aleksandr Grisxuk (Rússia) Ievgueni Baréiev (Rússia) Borís Guélfand (Israel) Serguei Rublevski (Rússia) Mikhaïl Gurévitx (Turquia) | Gata Kamsky (Estats Units) Magnus Carlsen (Noruega Vladímir Malakhov (Rússia) Francisco Vallejo Pons (Espanya) Aleksei Dréiev (Rússia) Loek Van Wely (Països Baixos) Joël Lautier (França) Konstantín Sakàiev (Rússia) |

### Torneig de Candidats de 2007

Una plaça al Torneig de Candidats era reservada per al Campió del món de la FIDE de 2004 Rustam Kassimdjanov. Cinc altres places foren atorgades als cinc millors jugadors del moment segons la Llista Elo de la FIDE (avaluacions de juliol de 2004 i gener de 2005) que no estiguessin ja classificats: aquests foren Péter Lékó, Michael Adams, Judit Polgár, Aleksei Shirov i Étienne Bacrot. Les deu places restants foren per als millors classificats a la Copa del Món de 2005 que no estiguessin ja classificats.
El Torneig de Candidats, celebrat a Elistà, Calmúquia, Rússia, des del 26 de maig al 14 de juny de 2007 havia de ser en principi un torneig eliminatori de dues rondes, amb un jugador classificat des de cada quart del quadre. El setembre de 2006, la FIDE va proposar, en canvi, muntar un torneig de 16 jugadors per sistema lliga a una sola volta. De tota manera, la decisió es va tirar enrere, i finalment el torneig consistí en dues rondes de matxs, tal com s'havia planificat en un primer moment.
El guanyador de la Copa del Món de 2005, Aronian, fou preclassificat amb el número 1, i la resta de jugadors obtingueren els números consecutius d'acord amb l'Elo que constava a la llista FIDE de gener de 2006. A la segona ronda, el guanyador d'1 vs 16, jugaria contra el guanyador de 8 vs 9, el guanyador de 2 vs 15 contra el guanyador de 7 vs 10, etcètera.

#### Condicions dels matxs

Els matxs es jugaren al millor de sis partides, a control de temps normal (40/120, dsesprés 20/60, i després 15 minuts + 30 segons per jugada). Si el matx quedava empatat després de les sis partides, els desempats es jugaven al dia setè:
* Es disputarien 4 partides semiràpides, a 25 minuts per partida, més 10 segons per jugada.
* En cas que el marcador restés encara empatat, es disputarien dues partides ràpides, a 5 minuts per jugador, més 10 segons per jugada.
* En cas que el marcador restés encara empatat, es disputaria una partida en la qual el blanc tindria sis minuts i el negre cinc, però en cas de taules les negres serien declarades vencedores (és l'anomenat sistema Armaggedon, que en realitat no va ser necessari en cap dels matxs).

#### 1a ronda

    Núm.NomRating123456TBTotal 1 Levon Aronian ARM 2759 1 ½ 0 1 0 ½ 4.0 7.0 16 Magnus Carlsen NOR 2693 0 ½ 1 0 1 ½ 2.0 5.0 Núm.NomRating123456TBTotal 8 Aleksei Shirov ESP 2699 ½ ½ ½ 0 ½ 1 2.5 5.5 9 Michael Adams ENG 2734 ½ ½ ½ 1 ½ 0 0.5 3.5 Núm.NomRating123456TBTotal 2 Péter Lékó HUN 2738 ½ 1 1 1 - - - 3.5 15 Mikhaïl Gurévitx TUR 2639 ½ 0 0 0 - - - 0.5 Núm.NomRating123456TBTotal 7 Judit Polgár HUN 2727 ½ 0 ½ 0 1 ½ - 2.5 10 Evgeny Baréiev RUS 2643 ½ 1 ½ 1 0 ½ - 3.5 Núm.NomRating123456TBTotal 3 Ruslan Ponomariov UKR 2717 ½ ½ 0 ½ ½ ½ - 2.5 14 Serguei Rublevski RUS 2680 ½ ½ 1 ½ ½ ½ - 3.5 Núm.NomRating123456TBTotal 6 Aleksandr Grisxuk RUS 2717 1 ½ ½ 1 ½ - - 3.5 11 Vladímir Malakhov RUS 2679 0 ½ ½ 0 ½ - - 1.5 Núm.NomRating123456TBTotal 4 Borís Guélfand ISR 2733 ½ ½ ½ ½ ½ ½ 2.5 5.5 13 Rustam Kassimdjanov UZB 2677 ½ ½ ½ ½ ½ ½ 0.5 3.5 Núm.NomRating123456TBTotal 5 Étienne Bacrot FRA 2709 ½ 0 0 0 - - - 0.5 12 Gata Kamsky USA 2705 ½ 1 1 1 - - - 3.5

#### 2a Ronda

    Núm.NomRating123456TBTotal 1 Levon Aronian ARM 2759 1 ½ ½ ½ ½ ½ - 3.5 8 Aleksei Shirov ESP 2699 0 ½ ½ ½ ½ ½ - 2.5 Núm.NomRating123456TBTotal 2 Péter Lékó HUN 2738 1 ½ 1 ½ ½ - - 3.5 10 Evgeny Baréiev RUS 2643 0 ½ 0 ½ ½ - - 1.5 Núm.NomRating123456TBTotal 4 Borís Guélfand ISR 2733 ½ ½ 1 ½ 1 - - 3.5 12 Gata Kamsky USA 2705 ½ ½ 0 ½ 0 - - 1.5 Núm.NomRating123456TBTotal 6 Aleksandr Grisxuk RUS 2717 1 ½ ½ 0 ½ ½ 2.5 5.5 14 Serguei Rublevski RUS 2680 0 ½ ½ 1 ½ ½ 0.5 3.5

## Torneig pel campionat de 2007
### Condicions de joc

El torneig fou un round robin a doble volta, celebrat entre el 13 de setembre i el 29 de setembre de 2007. Els dies 17, 22, i 26 hi hagué dia de descans (després de les rondes 4, 8 i 11). Les partides començaven a les 14:00 hora local, és a dir, a les 19:00 hores UTC. El control de temps era de 40/2h, 20/1h, 15m+30seg és a dir, que cada jugador tenia 2 hores per tota la partida, més un plus d'una hora addicional afegida a partir de la jugada 40, 15 minuts afegits després de la jugada 60, i a partir d'aqui, 30 segons addicionals per cada moviment realitzat (mètode Fischer). Els emparellaments es varen sortejar el 12 de setembre de 2007.

### Resultats

| Ronda 1 - 13 setembre AnandGuélfand½-½C42 Petrov KràmnikSvídler½-½D43 Eslava MorozévitxAronian½-½E12 Índia de dama GrischukLékó½-½C88 Ruy López Ronda 2 - 14 setembre Kràmnik (0.5)Morozévitx (0.5)1-0E04 Catalana Guélfand (0.5)Grischuk (0.5)½-½E15 Índia de dama Svídler (0.5)Lékó (0.5)½-½C89 Ruy López Aronian (0.5)Anand (0.5)0-1D43 gambit de dama refusat Ronda 3 - 15 setembre Anand (1.5)Kràmnik (1.5)½-½C42 Petrov Grischuk (1.0)Aronian (0.5)½-½C88 Ruy López Lékó (1.0)Guélfand (1.0)½-½C42 Petrov Morozévitx (0.5)Svídler (1.0)1-0C45 Escocesa Ronda 4 - 16 setembre Aronian (1.0)Lékó (1.5)1-0A33 Benoni Kràmnik (2.0)Grischuk (1.5)½-½E06 Catalana Morozévitx (1.5)Anand (2.0)½-½D47 gambit de dama refusat Svídler (1.0)Guélfand (1.5)½-½C42 Petrov Ronda 5 - 18 setembre Anand (2.5)Svídler (1.5)1-0C89 Ruy López Guélfand (2.0)Aronian (2.0)1-0A60 Benoni Grischuk (2.0)Morozévitx (2.0)1-0D38 gambit de dama refusat Lékó (1.5)Kràmnik (2.5)½-½C54 Obertura de l'alfil Ronda 6 - 19 setembre Aronian (2.0)Kràmnik (3.0)½-½E06 Catalana Guélfand (3.0)Morozévitx (2.0)1-0E17 Índia de dama Grischuk (3.0)Svídler (1.5)½-½D43 Semi-Eslava Lékó (2.0)Anand (3.5)½-½C78 Ruy López Ronda 7 - 20 setembre Anand (4.0)Grischuk (3.5)1-0C88 Ruy López Kràmnik (3.5)Guélfand (4.0)½-½D43 Eslava Morozévitx (2.0)Lékó (2.5)½-½C45 Escocesa Svídler (2.0)Aronian (2.5)½-½C69 Ruy López | Ronda 8 - 21 setembre Aronian (3.0)Morozévitx (2.5)½-½E17 Índia de dama Guélfand (4.5)Anand (5.0)½-½E06 Catalana Lékó (3.0)Grischuk (3.5)1-0C88 Ruy López Svídler (2.5)Kràmnik (4.0)½-½C42 Petrov Ronda 9 - 23 setembre Anand (5.5)Aronian (3.5)½-½C89 Ruy López Grischuk (3.5)Guélfand (5.0)1-0E20 Nimzo-Índia Lékó (4.0)Svídler (3.0)½-½B90 siciliana Najdorf Morozévitx (3.0)Kràmnik (4.5)1-0E61 Índia de rei Ronda 10 - 24 setembre Aronian (4.0)Grischuk (4.5)1-0D30 gambit de dama refusat Guélfand (5.0)Lékó (4.5)½-½E05 Catalana Kràmnik (4.5)Anand (6.0)½-½D43 Semi-Eslava Svídler (3.5)Morozévitx (4.0)½-½B17 Caro-Kann Ronda 11 - 25 setembre Anand (6.5)Morozévitx (4.5)1-0B90 siciliana Najdorf Guélfand (5.5)Svídler (4.0)½-½A15 Anglesa Grischuk (4.5)Kràmnik (5.0)½-½C43 Petrov Lékó (5.0)Aronian (5.0)½-½E15 Índia de dama Ronda 12 - 27 setembre Aronian (5.5)Guélfand (6.0)0-1D43 Semi-Eslava Kràmnik (5.5)Lékó (5.5)1-0E05 Catalana Morozévitx (4.5)Grischuk (5.0)1-0A28 Anglesa Svídler (4.5)Anand (7.5)½-½C88 Ruy López Ronda 13 - 28 setembre Aronian (5.5)Svídler (5.0)½-½A29 Anglesa Guélfand (7.0)Kràmnik (6.5)½-½D47 Semi-Eslava Grischuk (5.0)Anand (8.0)½-½D43 Semi-Eslava Lékó (5.5)Morozévitx (5.5)1-0B66 siciliana Ronda 14 - 29 setembre Anand (8.5)Lékó (6.5)½-½C89 Ruy López Kràmnik (7.0)Aronian (6.0)1-0E15 Índia de dama Morozévitx (5.5)Guélfand (7.5)½-½C42 Petrov Svídler (5.5)Grischuk (5.5)1-0B90 siciliana Najdorf |
Els números entre parèntesis indiquen la puntuació del jugador abans de la ronda.

### Quadre de resultats

    PosicióJugadorRating ANA KRA GEL LÉK SVI MOR ARO GRI Puntsv. tiedvictòriesNS 1 Viswanathan Anand (IND) 2792 ½½ ½½ ½½ 1½ 1½ ½1 1½ 9.0 2 Vladímir Kràmnik (RUS) 2769 ½½ ½½ 1½ ½½ 10 1½ ½½ 8.01.0354.50 3 Borís Guélfand (ISR) 2733 ½½ ½½ ½½ ½½ 1½ 11 ½0 8.01.0354.25 4 Péter Lékó (HON) 2751 ½½ ½0 ½½ ½½ 1½ ½0 1½ 7.0 5 Piotr Svídler (RUS) 2735 ½0 ½½ ½½ ½½ ½0 ½½ 1½ 6.5 6 Aleksandr Morozévitx (RUS) 2758 ½0 10 ½0 ½0 1½ ½½ 10 6.01.03 7 Levon Aronian (ARM) 2750 0½ ½0 00 1½ ½½ ½½ 1½ 6.01.02 8 Aleksandr Grisxuk (RUS) 2726 ½0 ½½ 1½ ½0 ½0 10 ½0 5.5
Clau: v. tied = punts contra el jugador amb qui ha empatat; NS = Neustadtl score o Desempat de Neustadtl
Per als jugadors que acabaren empatats a punts, s'aplicaren (per ordre), els següents desempats: resultats de les partides jugades entre els jugadors empatats, nombre total de victòries, i Desempat de Neustadtl.

## Referències

* ↑ Declaració Oficial de Vladímir Kràmnik Arxivat 2006-10-13 a Wayback Machine., The Week in Chess, 28 d'abril de 2005
* ↑ Vladimir Kramnik on the world of chess (Part 2), Chessbase, 1 de juny de 2007
* ↑ Reglament per al Cicle 2007-2009 pel Campionat Mundial d'Escacs, seccions 4 i 5, FIDE online]. Sense data, però mencionat a Chessbase, 24 de juny de 2007
* ↑ Resultats de la Copa del món de 2005 a Índex del Campionat del món d'escacs, per Mark Weeks
* ↑ «The Week in Chess 580». Arxivat de l'original el 2007-10-07. [Consulta: 17 maig 2010].
* 1 2 3 Regles de la FIDE per al Campionat del món de 2007, Matxs de Candidats
* ↑ FIDE proposes Candidates tournament 2007, Chessbase, 24 de setembe de 2006.
* ↑ The Week in Chess 654 Arxivat 2007-12-31 a Wayback Machine., The Week in Chess, 21 de maig de 2007
* 1 2 «Regulations for the World Chess Championship Tournament». FIDE. [Consulta: 17-092007].
* ↑ Mexico countdown: Openings Ceremony, pairings, Chessbase, 13 setembre 2007

## Enllaços externs

* Lloc web oficial del Campionat del món
* Lloc web oficial pels matxs de candidats Arxivat 2007-06-02 a Wayback Machine.